இந்திய தேசிய தொழிற் கொள்கை
{{Unreferenced}}
 ஒரு நாட்டின் தொழில் கொள்கை என்பது, அந்நாட்டின் [[தொழில்துறை]] நிறுவனங்களைத் தோற்றுவிப்பதற்கான கொள்கைகள், செயல் முறைகள், அவற்றைக் கட்டுப் படுத்தக் கூடிய சட்ட திட்டங்கள், அவற்றிற்கான நிதி ஆதாரங்கள் பற்றிய கொள்கைகள், தொழிலாளர் சட்டங்கள் போன்ற அனைத்து விடயங்களையும் பற்றி வரையறுத்துக் கூறுவதாகும்.
 
 [[இந்தியா]]வின் முதல் தொழில்துறைக் கொள்கை தீர்மானம், 1948 ஆம் ஆண்டில் வெளியிடப்பட்டது.
 
 ==தொழில்  கொள்கை தீர்மானம் - 1948==
 1948  ஆம் ஆண்டில் வெளியிடப்பட்ட தொழில் கொள்கை (Industrial Policy Resolution -1948), கலப்புப் பொருளாதாரத்திற்கு வித்திடுவதாய் அமைந்தது. தனியார் துறைக்கென சில தொழில்களும் பொதுத் துறைக்கென சில தொழில்களும் ஒதுக்கப் பட்டன. தொழில் துறைகள், அடிப்படையில் நான்கு பிரிவுகளாகப் பிரிக்கப்பட்டன.
 #[[ஆயுதம்|ஆயுதங்கள்]], [[வெடிமருந்து|வெடிமருந்துகள்]], [[அணுசக்தி கட்டுப்பாட்டு வாரியம்|அணுசக்தி உற்பத்தி மற்றும் கட்டுப்பாடு]], இரயில் போக்குவரத்து ஆகியவை முற்றிலும் நடுவண் அரசின் கட்டுப்பாட்டில் இருக்கும்
 #[[நிலக்கரி]], [[இரும்பு]] மற்றும் எக்கு, [[வானூர்தி]] தயாரிப்பு, [[கப்பல்]] கட்டுதல், [[தொலைபேசி]] தயாரிப்பு, தந்தி மற்றும் [[கம்பியில்லாத் தொலைத்தொடர்பு|கம்பியில்லாத் தகவல் தொடர்பு]] சாதனங்கள் உற்பத்தி போன்ற துறைகளில் புதிய [[தொழிற்சாலை|தொழிற்சாலைகளை]] அரசாங்கம் மட்டுமே தொடங்க முடியும்.
 #அடிப்படை முக்கியத்துவம் வாய்ந்த சில தொழில் துறைகளை அரசாங்கம் மட்டுமே திட்டமிடவும் கட்டுப்படுத்தவும் முடியும்
 #மீதமுள்ள தொழில் துறைகள் தனியார் பங்கேற்புக்கு விடப் படுகின்றன
 
 ==தொழில்கொள்கை தீர்மானம் - 1956==
 இதன்படி தொழில் துறைகள் மூன்று பிரிவுகளாகப் பிரிக்கப் பட்டன. அரசாங்கம் தனது முழுப் பொறுப்பில் வைத்திருக்க விரும்பும் தொழில்கள் அட்டவணை - அ (A) ல் வகைப்படுத்தப் பெற்றன. அரசாங்கம் சில தொழில்களில் தானே முதன்மையாக இருக்வேண்டும் என விரும்பியது. இவற்றில் தனியார் நிறுவனங்கள் உறுதுணையாக இருக்கலாம். இத்தகைய தொழில்கள் அட்டவணை - ஆ (B) ல் வரிசைப் படுத்தப்பட்டன.
 ஏனைய தொழில்கள் அனைத்தும் தனியார் துறைக்கு விடப்பட்டன. [அட்டவணை - இ (C)]
 
 ===அட்டவணை -அ===
 பதினேழு தொழில் துறைகள் இதில் இடம் பெற்றன
 #ஆயுதங்கள் மற்றும் வெடி பொருட்கள்
 #அணு சக்தி
 #இரும்பு மற்றும் எக்கு
 #இரும்பு மற்றும் எக்கினால் ஆன கனரக வார்ப்படங்கள்
 #இரும்பு மற்றும் எக்கு உற்பத்திக்கான கனரக இயந்திரங்கள்
 #கனரக மின்னுற்பத்தி சாதனங்கள்
 #நிலக்கரி
 #கனிம எண்ணெய்கள்
 #சுரங்கத் தொழில்
 #விமானத் தயாரிப்பு
 #விமானப் போக்குவரத்து
 #இரயில் போக்குவரத்து
 #கப்பல் கட்டுதல்
 #தொலைபேசி ,தந்தி கம்பியிலா தகவல் தொடர்பு சாதன உற்பத்தி
 #மின்னுற்பத்தி மற்றும் விநியோகம்
 
 ====அட்டவணை -ஆ====
 பன்னிரு தொழில்கள் இதன் கீழ் வந்தன 
 #பிற சுரங்கத் தொழில்கள்
 #[[அலுமினியம்]] மற்றும் அட்டவணை - அ -ல் இல்லாத, இரும்பு அல்லாத பிற பொருட்கள்
 #இயந்திரங்களுக்கான கருவிகள்
 #இரும்பின் கலப்பு உலோகங்கள் மற்றும் உபகரணங்களுக்கான எக்கு
 #இரசாயனத் தொழில்
 #[[நுண்ணுயிர் எதிர்ப்பி]] மற்றும் இன்றியமையா [[மருந்து|மருந்துப்]] பொருட்கள்
 #உரங்கள்
 #செயற்கை இரப்பர்
 #நிலக்கரி
 #வேதிக் கூழ்மங்கள்
 #தரைவழிப் போக்குவரத்து   
 #கப்பல் போக்குவரத்து
 
 =====அட்டவணை -இ=====
 மேற்கண்ட இரண்டு அட்டவணைகளிலும் வராத பிற தொழில்கள் இதில் இடம் பெற்றன. இவற்றிற்கு தனியாரின் பங்களிப்புகள் வரவேற்கப்பட்டன.
 
 ==தொழில்கொள்கை அறிக்கை  -1977==
 தேசிய தொழில்கொள்கை - 1956 (Industrial Policy Statement - 1977) இல் சில விரும்பத்தக்க விடயங்கள் இருந்தாலும் இக்கொள்கையைக் கடை பிடித்ததால் சில முரண்பாடுகளும் தோன்றி உள்ளதாக 1977 ஆம் ஆண்டு பதவிக்கு வந்த ஜனதா அரசு நினைத்தது. &quot;வேலையில்லாத் திண்டாட்டம் அதிகரித்து விட்டதாகவும் கிராமங்களுக்கும் நகரங்களுக்கும் உள்ள வேறுபாடு அதிகரித்து விட்டது என்றும் உண்மையான முதலீட்டு விகிதம் குறைந்து விட்டது  என்றும் &quot; புதிய அரசு எண்ணியது. எனவே, தொழில்கொள்கை அறிக்கை  -1977  உருவாக்கப்பட்டு வெளியிடப்பட்டது. 
 இக்கொள்கையின்  சிறப்பம்சங்கள் பின்வருமாறு:  
 #சிறுதொழில்களின் வளர்ச்சிக்கு முக்கியத்துவம் அளிப்பது
 #பெரும் தொழில்களுக்காக பின்வரும் துறைகள் ஒதுக்கப்பட்டன
 #பொதுத்துறை நிறுவனங்கள் விரிவு படுத்தப்படும்
 #வெளிநாட்டுக் கூட்டுழைப்பில் புதிய அணுகுமுறை
 #நலிந்த தொழில்களுக்குப் புதிய அணுகுமுறை
 
 ==தொழில்கொள்கை - 1980==
 1956 ஆம் ஆண்டில் வெளியிடப்பட்ட தொழில் கொள்கையையே பின்பற்றுவது என்று அரசு முடிவு செய்தது. தொழில்துறை வளர்ச்சியே இதன் முக்கிய நோக்கமாக இருந்தது. பெரிய தொழில் நிறுவனங்களுக்கு உரிமங்கள் வழங்கப்பட்டன.
 
 ==தொழில்கொள்கை - 1991==
 திரு [[நரசிம்மராவ்]] தலைமையில் அமைந்த புதிய காங்கிரஸ் அரசு 1991 ஆம் ஆண்டு ஜூலை திங்களில் தனது தொழில் கொள்கையை வெளியிட்டது. இதன் முக்கிய நோக்கங்கள்:
 #இந்திய தொழில் துறையை அரசு அதிகாரிகளின் பிடியில் இருந்து விடுவிப்பது.
 #இந்தியப் பொருளாதாரத்தை உலகப் பொருளாதாரத்துடன் ஒருமுகப்படுத்தும் வகையில் தாராளமயமாக்கல் 
 #நேரடி வெளிநாட்டு முதலீடுகளின் மேல் இருந்த கட்டுப்பாடுகளை தளர்த்துவது மற்றும் உள்நாட்டு வர்த்தகர்களுக்காக எம்.ஆர்.தி.பி சட்டத்தின் கட்டுப்பாடுகளை நெகிழ்த்துவது 
 #பல ஆண்டுகளாக நட்டம் ஈட்டி வருகிற அல்லது அரசுக்கு சுமையாக மாறிவிட்ட பொதுத் துறை நிறுவனங்களை தனியார்மயமாக்குவது.
 
 ===தொழில் துறைக்கான உரிமம் வழங்கும் கொள்கை===
 கீழ் காணும் தொழில் துறைகளுக்கு கண்டிப்பாக உரிமம் பெறவேண்டும்
 #நிலக்கரி மற்றும் பழுப்பு நிலக்கரி
 #[[பெட்ரோலியம்]], அதன் சுத்திகரிப்பு
 #[[சாராயம்|சாராய]] உற்பத்தி
 #[[சர்க்கரை]]
 #விலங்குக் [[கொழுப்பு|கொழுப்புகள்]] மற்றும் [[எண்ணெய்|எண்ணெய்கள்]] 
 #[[புகையிலை|புகையிலையில்]] இருந்து தயாரிக்கப்பட்ட சுருட்டு மற்றும் [[சிகரெட்டு]] மற்றும் அவற்றின் பதிலிகள்
 #அஸ்பெஸ்டாஸ் மற்றும் அதன் அடிப்படையில் தயாரிக்கப்படும் பொருட்கள் 
 #மோட்டார் கார்கள்
 #ஆபத்தான [[வேதிப்பொருள்|வேதிப்பொருட்கள்]]
 
 ==== பொதுத்துறைக்காக ஒதுக்கப்பட்டவை ====
 
 =====அந்நிய முதலீடு மற்றும் தொழில் நுட்பம்=====
 
 ======பொதுத் துறைக்  கொள்கை ======